CHG "2015Q2

บริษัท โรงพยาบาลจุฬารัตน์ จำกัด (มหาชน) และบริษัทย่อย

หมายเหตุประกอบงบการเงินรวมระหว่างกาล

สำหรับงวดสามเดือนและหกเดือนสิ้นสุดวันที่ 30 มิถุนายน 2558

1.	ข้อมูลทั่วไป

1.1	ข้อมูลทั่วไปของบริษัทฯ

บริษัท โรงพยาบาลจุฬารัตน์ จำกัด (มหาชน) (“บริษัทฯ”) เป็นบริษัทมหาชนซึ่งจัดตั้งและมีภูมิลำเนาในประเทศไทย ธุรกิจหลักของบริษัทฯคือการประกอบการสถานพยาบาลและโรงพยาบาล ที่อยู่ตามที่จดทะเบียนของบริษัทฯอยู่ที่ 88/8-9 ถนนเทพารักษ์ กิโลเมตร 15 ตำบลบางปลา อำเภอบางพลี จังหวัด            สมุทรปราการ ณ วันที่ 30 มิถุนายน 2558 บริษัทฯและบริษัทย่อยมีสถานพยาบาลและโรงพยาบาลทั้งสิ้น 13 สาขา

1.2	เกณฑ์ในการจัดทำงบการเงินระหว่างกาล

งบการเงินระหว่างกาลนี้จัดทำขึ้นตามมาตรฐานการบัญชีฉบับที่ 34 (ปรับปรุง 2557) เรื่อง งบการเงินระหว่างกาล โดยบริษัทฯเลือกนำเสนองบการเงินระหว่างกาลแบบย่อ อย่างไรก็ตาม บริษัทฯได้แสดงรายการในงบแสดงฐานะการเงิน งบกำไรขาดทุนเบ็ดเสร็จ งบแสดงการเปลี่ยนแปลงส่วนของผู้ถือหุ้นและงบกระแสเงินสดในรูปแบบเช่นเดียวกับงบการเงินประจำปี

งบการเงินระหว่างกาลนี้จัดทำขึ้นเพื่อให้ข้อมูลเพิ่มเติมจากงบการเงินประจำปีที่นำเสนอครั้งล่าสุด ดังนั้นงบการเงินระหว่างกาลจึงเน้นการให้ข้อมูลเกี่ยวกับกิจกรรม เหตุการณ์ และสถานการณ์ใหม่ๆ เพื่อไม่ให้ข้อมูลที่นำเสนอซ้ำซ้อนกับข้อมูลที่ได้รายงานไปแล้ว ผู้ใช้งบการเงินควรใช้งบการเงินระหว่างกาลนี้ควบคู่ไปกับงบการเงินประจำปีล่าสุด

งบการเงินระหว่างกาลฉบับภาษาไทยเป็นงบการเงินฉบับที่บริษัทฯใช้เป็นทางการตามกฎหมาย          งบการเงินระหว่างกาลฉบับภาษาอังกฤษแปลจากงบการเงินระหว่างกาลฉบับภาษาไทยนี้

1.3	เกณฑ์ในการจัดทำงบการเงินรวม

งบการเงินรวมระหว่างกาลนี้จัดทำขึ้นโดยรวมงบการเงินของบริษัท โรงพยาบาลจุฬารัตน์ จำกัด (มหาชน) และบริษัทย่อย และได้จัดทำขึ้นโดยใช้หลักเกณฑ์เดียวกับงบการเงินรวมสำหรับปี              สิ้นสุดวันที่ 31 ธันวาคม 2557 โดยไม่มีการเปลี่ยนแปลงโครงสร้างเกี่ยวกับบริษัทย่อยในระหว่างงวด

1.4	มาตรฐานการรายงานทางการเงินใหม่

ในระหว่างงวด บริษัทฯได้นำมาตรฐานการรายงานทางการเงินฉบับปรับปรุงและฉบับใหม่ที่ออกโดยสภาวิชาชีพบัญชี ซึ่งมีผลบังคับใช้สำหรับรอบระยะเวลาบัญชีที่เริ่มในหรือหลังวันที่ 1 มกราคม 2558 มาถือปฏิบัติ มาตรฐานการรายงานทางการเงินดังกล่าวได้รับการปรับปรุงหรือจัดให้มีขึ้นเพื่อให้มีเนื้อหาเท่าเทียมกับมาตรฐานการรายงานทางการเงินระหว่างประเทศ โดยส่วนใหญ่เป็นการปรับปรุงถ้อยคำและคำศัพท์ การตีความและการให้แนวปฏิบัติทางการบัญชีกับผู้ใช้มาตรฐาน การนำมาตรฐานการรายงานทางการเงินดังกล่าวมาถือปฏิบัตินี้ไม่มีผลกระทบอย่างเป็นสาระสำคัญต่องบการเงินของบริษัทฯ อย่างไรก็ตาม มาตรฐานการรายงานทางการเงินตามที่กล่าวข้างต้นบางฉบับมีการเปลี่ยนแปลงหลักการสำคัญซึ่งสามารถสรุปได้ดังนี้

มาตรฐานการบัญชี ฉบับที่ 19 (ปรับปรุง 2557) เรื่อง ผลประโยชน์ของพนักงาน

มาตรฐานฉบับปรับปรุงนี้กำหนดให้กิจการต้องรับรู้รายการกำไรขาดทุนจากการประมาณการตามหลักคณิตศาสตร์ประกันภัยทันทีในกำไรขาดทุนเบ็ดเสร็จอื่น ในขณะที่มาตรฐานฉบับเดิมอนุญาตให้กิจการเลือกรับรู้รายการดังกล่าวทันทีในกำไรขาดทุน หรือในกำไรขาดทุนเบ็ดเสร็จอื่น หรือทยอยรับรู้ในกำไรขาดทุนก็ได้

บริษัทฯและบริษัทย่อยได้เปลี่ยนแปลงการรับรู้รายการกำไรขาดทุนจากการประมาณการตามหลักคณิตศาสตร์ประกันภัยในงวดปัจจุบันจากการรับรู้ทันทีในกำไรหรือขาดทุนไปเป็นรับรู้ทันทีในกำไรขาดทุนเบ็ดเสร็จอื่น การเปลี่ยนแปลงนี้ไม่มีผลกระทบต่องบการเงินของบริษัทฯและบริษัทย่อย

มาตรฐานการรายงานทางการเงิน ฉบับที่ 10 เรื่อง งบการเงินรวม

มาตรฐานการรายงานทางการเงินฉบับที่ 10 กำหนดหลักเกณฑ์เกี่ยวกับการจัดทำงบการเงินรวม โดยใช้แทนเนื้อหาเกี่ยวกับการบัญชีสำหรับงบการเงินรวมที่เดิมกำหนดอยู่ในมาตรฐานการบัญชี ฉบับที่ 27  เรื่อง งบการเงินรวมและงบการเงินเฉพาะกิจการ มาตรฐานฉบับนี้เปลี่ยนแปลงหลักการเกี่ยวกับการพิจารณาว่าผู้ลงทุนมีอำนาจการควบคุมหรือไม่ กล่าวคือ ภายใต้มาตรฐานฉบับนี้ผู้ลงทุนจะถือว่าตนควบคุมกิจการที่เข้าไปลงทุนได้ หากตนมีสิทธิได้รับหรือมีส่วนได้เสียในผลตอบแทนของกิจการที่เข้าไปลงทุน และตนสามารถใช้อำนาจในการสั่งการกิจกรรมที่ส่งผลกระทบต่อจำนวนเงินผลตอบแทนนั้นได้ ถึงแม้ว่าตนจะมีสัดส่วนการถือหุ้นหรือสิทธิในการออกเสียงโดยรวมน้อยกว่ากึ่งหนึ่งก็ตาม   การเปลี่ยนแปลงที่สำคัญนี้ส่งผลให้ฝ่ายบริหารต้องใช้ดุลยพินิจอย่างมากในการทบทวนว่าบริษัทฯและบริษัทย่อยมีอำนาจควบคุมในกิจการที่เข้าไปลงทุนหรือไม่และจะต้องนำบริษัทใดในกลุ่มกิจการมาจัดทำงบการเงินรวมบ้าง

การเปลี่ยนแปลงหลักการนี้ไม่มีผลกระทบต่องบการเงินของบริษัทฯและบริษัทย่อย

มาตรฐานการรายงานทางการเงิน ฉบับที่ 12 เรื่อง การเปิดเผยข้อมูลเกี่ยวกับส่วนได้เสียในกิจการอื่น

มาตรฐานฉบับนี้กำหนดเรื่องการเปิดเผยข้อมูลที่เกี่ยวข้องกับส่วนได้เสียของกิจการในบริษัทย่อย     การร่วมการงาน บริษัทร่วม รวมถึงกิจการที่มีโครงสร้างเฉพาะตัว มาตรฐานฉบับนี้จึงไม่มีผลกระทบทางการเงินต่องบการเงินของบริษัทฯและบริษัทย่อย

มาตรฐานการรายงานทางการเงิน ฉบับที่ 13 เรื่อง การวัดมูลค่ายุติธรรม

มาตรฐานฉบับนี้กำหนดแนวทางเกี่ยวกับการวัดมูลค่ายุติธรรมและการเปิดเผยข้อมูลที่เกี่ยวกับการวัดมูลค่ายุติธรรม กล่าวคือ หากกิจการต้องวัดมูลค่ายุติธรรมของสินทรัพย์หรือหนี้สินใดตามข้อกำหนดของมาตรฐานที่เกี่ยวข้องอื่น กิจการจะต้องวัดมูลค่ายุติธรรมนั้นตามหลักการของมาตรฐานฉบับนี้และใช้วิธีเปลี่ยนทันทีเป็นต้นไปในการรับรู้ผลกระทบจากการเริ่มใช้มาตรฐานนี้

มาตรฐานฉบับนี้ไม่มีผลกระทบอย่างเป็นสาระสำคัญต่องบการเงินของบริษัทฯและบริษัทย่อย

2.	นโยบายการบัญชีที่สำคัญ

งบการเงินระหว่างกาลนี้จัดทำขึ้นโดยใช้นโยบายการบัญชีและวิธีการคำนวณเช่นเดียวกับที่ใช้ใน    งบการเงินสำหรับปีสิ้นสุดวันที่ 31 ธันวาคม 2557 ยกเว้นการเปลี่ยนแปลงนโยบายการบัญชีเนื่องจากการนำมาตรฐานฉบับใหม่และฉบับปรับปรุงมาถือปฏิบัติตามที่กล่าวไว้ในหมายเหตุประกอบ         งบการเงินข้อ 1.4

3.	รายการธุรกิจกับกิจการที่เกี่ยวข้องกัน

ในระหว่างงวด บริษัทฯและบริษัทย่อยมีรายการธุรกิจที่สำคัญกับบุคคลหรือกิจการที่เกี่ยวข้องกัน รายการธุรกิจดังกล่าวเป็นไปตามเงื่อนไขทางการค้าและเกณฑ์ตามที่ตกลงกันระหว่างบริษัทฯและบริษัทย่อย และบุคคลหรือกิจการที่เกี่ยวข้องกันเหล่านั้น ซึ่งเป็นไปตามปกติธุรกิจโดยสามารถสรุปได้ดังนี้

ยอดคงค้างระหว่างบริษัทฯและกิจการที่เกี่ยวข้องกัน ณ วันที่ 30 มิถุนายน 2558 และ 31 ธันวาคม 2557  มีรายละเอียดดังนี้

เงินให้กู้ยืมระยะสั้นแก่บริษัทย่อย

ยอดคงค้างของเงินให้กู้ยืมระหว่างบริษัทฯและบริษัทย่อยและรายการเคลื่อนไหวมีรายละเอียดดังนี้

ค่าตอบแทนกรรมการและผู้บริหาร

ในระหว่างงวดสามเดือนและหกเดือนสิ้นสุดวันที่ 30 มิถุนายน 2558 และ 2557 บริษัทฯและบริษัทย่อยมีค่าใช้จ่ายผลประโยชน์พนักงานที่ให้แก่กรรมการและผู้บริหาร ดังต่อไปนี้

ภาระค้ำประกันกับกิจการที่เกี่ยวข้องกัน

บริษัทฯมีภาระจากการค้ำประกันให้แก่บริษัทย่อยตามที่กล่าวไว้ในหมายเหตุประกอบงบการเงิน    ข้อ 15.3 ก)

4.	ลูกหนี้การค้าและลูกหนี้อื่น

5.	รายได้ค่าบริการทางการแพทย์ค้างรับ

บริษัทฯและบริษัทย่อยไม่สามารถทราบจำนวนเงินแน่นอนสำหรับรายได้ค่าบริการทางการแพทย์สำหรับผู้ป่วยด้วยโรคที่มีค่าใช้จ่ายสูงและรายได้ค่าบริการทางการแพทย์ภาระเสี่ยงที่ยังไม่ได้รับจากสำนักงานประกันสังคมและสำนักงานประกันสุขภาพแห่งชาติ ดังนั้นผู้บริหารของบริษัทฯและบริษัทย่อยจึงได้ประมาณรายได้ค้างรับดังกล่าวจากจำนวนเงินที่ได้รับจริงครั้งล่าสุดควบคู่ไปกับภาวะการณ์ในปัจจุบัน ซึ่งผู้บริหารของบริษัทฯและบริษัทย่อยเชื่อว่าผลที่เกิดขึ้นจริงในภายหลังจะไม่แตกต่างไปจากจำนวนที่ประมาณไว้อย่างเป็นสาระสำคัญ

6.	เงินลงทุนในบริษัทย่อย

เงินลงทุนในบริษัทย่อยตามที่แสดงอยู่ในงบการเงินเฉพาะกิจการมีรายละเอียดดังต่อไปนี้

บริษัท อาคเนย์ เมดิคอล เซอร์วิส จำกัด

เมื่อวันที่ 15 มกราคม 2557 คณะกรรมการบริษัทฯอนุมัติให้บริษัท บางปะกงเวชชกิจ จำกัด               (บริษัทย่อย) ลงทุนซื้อหุ้นสามัญจำนวน 132,000 หุ้น คิดเป็นสัดส่วนร้อยละ 100 ของทุนที่ออกและจำหน่ายได้แล้วทั้งหมดจากผู้ถือหุ้นเดิมของบริษัท อาคเนย์ เมดิคอล เซอร์วิส จำกัด รวมเป็นเงินลงทุนทั้งสิ้นจำนวน 42 ล้านบาท ณ วันที่ 30 มิถุนายน 2558 บริษัทย่อยอยู่ระหว่างการเจรจากับบริษัทดังกล่าว

7.	ที่ดิน อาคารและอุปกรณ์

รายการเปลี่ยนแปลงของบัญชีที่ดิน อาคารและอุปกรณ์สำหรับงวดหกเดือนสิ้นสุดวันที่ 30 มิถุนายน 2558 สรุปได้ดังนี้

บริษัทฯและบริษัทย่อยได้จดจำนองที่ดินพร้อมสิ่งปลูกสร้างมูลค่าสุทธิตามบัญชี ณ วันที่                         30 มิถุนายน 2558 เป็นจำนวนประมาณ 546 ล้านบาท (31 ธันวาคม 2557: 367 ล้านบาท) เพื่อค้ำประกันวงเงินสินเชื่อที่ได้รับจากธนาคาร (งบการเงินเฉพาะกิจการ: 191 ล้านบาท 31 ธันวาคม 2557: 194 ล้านบาท)

8.	เงินกู้ยืมระยะสั้นจากสถาบันการเงิน

วงเงินกู้ยืมระยะสั้นจากสถาบันการเงินของบริษัทฯและบริษัทย่อยค้ำประกันโดยการจำนองที่ดินพร้อมสิ่งปลูกสร้างของบริษัทฯและบริษัทย่อย

9.	เจ้าหนี้การค้าและเจ้าหนี้อื่น

10.	ทุนเรือนหุ้น

เมื่อวันที่ 22 เมษายน 2558 ที่ประชุมสามัญผู้ถือหุ้นของบริษัทฯได้มีมติอนุมัติให้เปลี่ยนแปลงมูลค่าที่ตราไว้ของหุ้นสามัญของบริษัทฯจากมูลค่าหุ้นละ 1 บาท เป็นมูลค่าหุ้นละ 0.1 บาท (ทุนจดทะเบียนจากเดิมหุ้นสามัญ 1,100 ล้านหุ้น มูลค่าหุ้นละ 1 บาท เป็นหุ้นสามัญ 11,000 ล้านหุ้น มูลค่าหุ้นละ 0.1 บาท)   บริษัทฯได้จดทะเบียนการเปลี่ยนแปลงมูลค่าที่ตราไว้ของหุ้นสามัญดังกล่าวกับกระทรวงพาณิชย์แล้วเมื่อวันที่ 28 เมษายน 2558

11.	ภาษีเงินได้

ภาษีเงินได้นิติบุคคลระหว่างกาลคำนวณขึ้นจากกำไรก่อนภาษีเงินได้สำหรับงวดคูณด้วยอัตราภาษีเฉลี่ยทั้งปีที่ประมาณไว้

ค่าใช้จ่ายภาษีเงินได้สำหรับงวดสามเดือนและหกเดือนสิ้นสุดวันที่ 30 มิถุนายน 2558 และ 2557 สรุปได้ดังนี้

12. 	กำไรต่อหุ้นขั้นพื้นฐาน

กำไรต่อหุ้นขั้นพื้นฐานคำนวณโดยหารกำไรสำหรับงวดที่เป็นของผู้ถือหุ้นของบริษัทฯ (ไม่รวมกำไรขาดทุนเบ็ดเสร็จอื่น) ด้วยจำนวนถัวเฉลี่ยถ่วงน้ำหนักของหุ้นสามัญที่ออกอยู่ในระหว่างงวด บริษัทฯได้ปรับปรุงจำนวนหุ้นสามัญสำหรับงวดสามเดือนและหกเดือนสิ้นสุดวันที่ 30 มิถุนายน 2557                ตามสัดส่วนที่เปลี่ยนไปของจำนวนหุ้นสามัญที่เกิดจากการเปลี่ยนแปลงมูลค่าหุ้นที่ตราไว้ตามที่กล่าวไว้ในหมายเหตุประกอบงบการเงินข้อ 10 โดยถือเสมือนว่าการเปลี่ยนแปลงมูลค่าที่ตราไว้ของหุ้นสามัญได้เกิดขึ้นตั้งแต่วันเริ่มต้นของงวดแรกที่เสนอรายงาน

13.	ส่วนงานดำเนินงาน

บริษัทฯและบริษัทย่อยดำเนินกิจการในส่วนงานดำเนินงานสองส่วนงาน คือ ธุรกิจโรงพยาบาลและธุรกิจอื่นที่ประกอบกิจการที่สนับสนุนธุรกิจโรงพยาบาล คือ ธุรกิจจำหน่ายเครื่องมือแพทย์              ซึ่งส่วนงานดำเนินงานทั้งสองส่วนนี้มีลักษณะเชิงเศรษฐกิจที่คล้ายคลึงกันกล่าวคือ กลุ่มลูกค้าส่วนใหญ่ของส่วนงานต่างๆ เป็นกลุ่มเดียวกัน วิธีการให้บริการและการบริหารจัดการของส่วนงานต่างๆ มีความใกล้เคียงกัน และดำเนินธุรกิจในเขตภูมิศาสตร์เดียว คือ ประเทศไทย บริษัทฯประเมินผลการปฏิบัติงานของส่วนงานโดยพิจารณาจากกำไรหรือขาดทุนจากการดำเนินงานซึ่งวัดมูลค่าโดยใช้เกณฑ์เดียวกับที่ใช้ในการวัดกำไรหรือขาดทุนจากการดำเนินงานและสินทรัพย์รวมในงบการเงิน ดังนั้น รายได้ กำไรจากการดำเนินงาน และสินทรัพย์ที่แสดงอยู่ในงบการเงิน จึงถือเป็นการรายงานตามส่วนงานดำเนินงานและเขตภูมิศาสตร์แล้ว

14.	เงินปันผลจ่าย

15.	ภาระผูกพันและหนี้สินที่อาจเกิดขึ้น

15.1	ภาระผูกพันเกี่ยวกับรายจ่ายฝ่ายทุน

บริษัทฯและบริษัทย่อยมีรายจ่ายฝ่ายทุนที่เกี่ยวข้องกับการก่อสร้างอาคารและการซื้อเครื่องมือและอุปกรณ์ดังนี้

ข)	ณ วันที่ 30 มิถุนายน 2558 บริษัทฯมีภาระผูกพันเกี่ยวกับส่วนของเงินลงทุนที่ยังไม่เรียกชำระในบริษัทย่อยเป็นจำนวนเงิน 225 ล้านบาท (31 ธันวาคม 2557: 225 ล้านบาท)

15.2	ภาระผูกพันเกี่ยวกับสัญญาเช่าดำเนินงาน

บริษัทฯและบริษัทย่อยได้เข้าทำสัญญาเช่าดำเนินงานที่เกี่ยวข้องกับการเช่าที่ดิน อาคาร และรถยนต์ รวมถึงสัญญาบริการเกี่ยวกับการทำความสะอาดและรักษาความปลอดภัย อายุของสัญญามีระยะเวลาตั้งแต่ 1 ถึง 4 ปี

บริษัทฯและบริษัทย่อยมีจำนวนเงินขั้นต่ำที่ต้องจ่ายในอนาคตทั้งสิ้นภายใต้สัญญาเช่าดำเนินงานดังนี้

15.3	การค้ำประกัน

ณ วันที่ 30 มิถุนายน 2558 บริษัทฯค้ำประกันวงเงินสินเชื่อให้แก่บริษัทย่อยสองแห่งในวงเงิน      169 ล้านบาท (31 ธันวาคม 2557: 169 ล้านบาท)

ณ วันที่ 30 มิถุนายน 2558 บริษัทฯและบริษัทย่อยมีหนังสือค้ำประกันที่ออกโดยธนาคารในนามของบริษัทฯและบริษัทย่อยเหลืออยู่เป็นจำนวนประมาณ 56 ล้านบาท (31 ธันวาคม 2557:                 31 ล้านบาท) (งบการเงินเฉพาะกิจการ: 21 ล้านบาท 31 ธันวาคม 2557: 11 ล้านบาท) ซึ่งเกี่ยวเนื่องกับภาระผูกพันทางปฏิบัติบางประการตามปกติธุรกิจ โดยประกอบด้วยหนังสือค้ำประกันดังต่อไปนี้

16.	เหตุการณ์ภายหลังรอบระยะเวลารายงาน

เมื่อวันที่ 10 สิงหาคม 2558 ที่ประชุมคณะกรรมการของบริษัทฯได้มีมติอนุมัติให้จ่ายเงินปันผลระหว่างกาลให้แก่ผู้ถือหุ้นของบริษัทฯจากผลการดำเนินงานสำหรับงวดหกเดือนสิ้นสุดวันที่ 30 มิถุนายน 2558 ในอัตราหุ้นละ 0.012 บาท คิดเป็นจำนวนเงินประมาณ 132 ล้านบาท เงินปันผลนี้มีกำหนดจ่ายในวันที่ 10 กันยายน 2558

17.	การอนุมัติงบการเงินระหว่างกาล

งบการเงินระหว่างกาลนี้ได้รับอนุมัติให้ออกโดยคณะกรรมการบริษัทฯเมื่อวันที่ 10 สิงหาคม 2558

|  |  |  |  |  | (หน่วย: ล้านบาท) |

|  | สำหรับงวดสามเดือนสิ้นสุดวันที่ 30 มิถุนายน | สำหรับงวดสามเดือนสิ้นสุดวันที่ 30 มิถุนายน | สำหรับงวดสามเดือนสิ้นสุดวันที่ 30 มิถุนายน | สำหรับงวดสามเดือนสิ้นสุดวันที่ 30 มิถุนายน |  |

|  | งบการเงินรวม | งบการเงินรวม | งบการเงินเฉพาะกิจการ | งบการเงินเฉพาะกิจการ | นโยบายการกำหนดราคา |

|  | 2558 | 2557 | 2558 | 2557 |  |

| รายการธุรกิจกับบริษัทย่อย (ถูกตัดออกจากงบการเงินรวมแล้ว) |  |  |  |  |  |

| ขายยาและเวชภัณฑ์ | - | - | 0.1 | 0.1 | ราคาทุน |

| ซื้อยาและเวชภัณฑ์ | - | - | - | 0.4 | ราคาทุน |

| ค่าบริการทางการแพทย์จ่าย | - | - | 0.1 | 0.1 | ราคาตลาด |

| ค่าเช่ารับ | - | - | 0.1 | 0.1 | ราคาตามสัญญา |

| ค่าเช่าจ่าย | - | - | 0.1 | 0.1 | ราคาตามสัญญา |

| ดอกเบี้ยรับ | - | - | 0.8 | 0.5 | อัตราร้อยละ 5 ต่อปี |

| ซื้ออุปกรณ์ทางแพทย์ | - | - | 3.3 | 2.9 | ราคาตลาด |

|  |  |  |  |  |  |

|  |  |  |  |  | (หน่วย: ล้านบาท) |

|  | สำหรับงวดหกเดือนสิ้นสุดวันที่ 30 มิถุนายน | สำหรับงวดหกเดือนสิ้นสุดวันที่ 30 มิถุนายน | สำหรับงวดหกเดือนสิ้นสุดวันที่ 30 มิถุนายน | สำหรับงวดหกเดือนสิ้นสุดวันที่ 30 มิถุนายน |  |

|  | งบการเงินรวม | งบการเงินรวม | งบการเงินเฉพาะกิจการ | งบการเงินเฉพาะกิจการ | นโยบายการกำหนดราคา |

|  | 2558 | 2557 | 2558 | 2557 |  |

| รายการธุรกิจกับบริษัทย่อย (ถูกตัดออกจากงบการเงินรวมแล้ว) |  |  |  |  |  |

| ขายยาและเวชภัณฑ์ | - | - | 0.8 | 0.2 | ราคาทุน |

| ซื้อยาและเวชภัณฑ์ | - | - | - | 0.4 | ราคาทุน |

| ค่าบริการทางการแพทย์จ่าย | - | - | 0.2 | 0.3 | ราคาตลาด |

| ค่าเช่ารับ | - | - | 0.3 | 0.3 | ราคาตามสัญญา |

| ค่าเช่าจ่าย | - | - | 0.2 | 0.2 | ราคาตามสัญญา |

| ดอกเบี้ยรับ | - | - | 1.5 | 0.7 | อัตราร้อยละ 5 ต่อปี |

| ขายอุปกรณ์ทางการแพทย์ | - | - | - | 0.4 | ราคาตลาด |

| ซื้ออุปกรณ์ทางการแพทย์ | - | - | 3.6 | 5.0 | ราคาตลาด |



|  | (หน่วย: พันบาท) | (หน่วย: พันบาท) | (หน่วย: พันบาท) | (หน่วย: พันบาท) |

|  | งบการเงินรวม | งบการเงินรวม | งบการเงินเฉพาะกิจการ | งบการเงินเฉพาะกิจการ |

|  | 30 มิถุนายน 2558 | 31 ธันวาคม     2557 | 30 มิถุนายน 2558 | 31 ธันวาคม     2557 |

| ลูกหนี้การค้าและลูกหนี้อื่น - กิจการที่เกี่ยวข้องกัน (หมายเหตุ 4) |  |  |  |  |

| บริษัทย่อย | - | - | 17,056 | 11,861 |

|  | - | - | 17,056 | 11,861 |

| เงินปันผลค้างรับจากบริษัทย่อย (หมายเหตุ 4) |  |  |  |  |

| บริษัทย่อย | - | - | 168,000 | 75,000 |

|  | - | - | 168,000 | 75,000 |

| ดอกเบี้ยค้างรับจากบริษัทย่อย (หมายเหตุ 4) |  |  |  |  |

| บริษัทย่อย | - | - | 3,560 | 2,065 |

|  | - | - | 3,560 | 2,065 |

| เงินให้กู้ยืมระยะสั้นแก่บริษัทย่อย |  |  |  |  |

| บริษัทย่อย | - | - | 64,500 | 55,000 |

|  | - | - | 64,500 | 55,000 |

| เจ้าหนี้การค้าและเจ้าหนี้อื่น - กิจการที่เกี่ยวข้องกัน (หมายเหตุ 9) |  |  |  |  |

| บริษัทย่อย | - | - | 47,416 | 296 |

| บริษัทที่เกี่ยวข้องกัน | 46 | 62 | - | - |

|  | 46 | 62 | 47,416 | 296 |



|  |  | (หน่วย: พันบาท) | (หน่วย: พันบาท) | (หน่วย: พันบาท) | (หน่วย: พันบาท) |

|  | ลักษณะความสัมพันธ์ | งบการเงินเฉพาะกิจการ | งบการเงินเฉพาะกิจการ | งบการเงินเฉพาะกิจการ | งบการเงินเฉพาะกิจการ |

| เงินให้กู้ยืม | ลักษณะความสัมพันธ์ | ยอดคงเหลือ  ณ วันที่ 31 ธันวาคม 2557 | เพิ่มขึ้น ระหว่างงวด | ลดลง ระหว่างงวด | ยอดคงเหลือ ณ วันที่  30 มิถุนายน 2558 |

| บริษัท บางปะกงเวชชกิจ         จำกัด | บริษัทย่อย | - | 9,500 | - | 9,500 |

| บริษัท โรงพยาบาล                 จุฬารัตน์ อาคเนย์ จำกัด | บริษัทย่อย | 55,000 | - | - | 55,000 |

| รวม |  | 55,000 | 9,500 | - | 64,500 |



| (หน่วย: ล้านบาท) | (หน่วย: ล้านบาท) | (หน่วย: ล้านบาท) | (หน่วย: ล้านบาท) | (หน่วย: ล้านบาท) |

|  | สำหรับงวดสามเดือนสิ้นสุดวันที่ 30 มิถุนายน | สำหรับงวดสามเดือนสิ้นสุดวันที่ 30 มิถุนายน | สำหรับงวดสามเดือนสิ้นสุดวันที่ 30 มิถุนายน | สำหรับงวดสามเดือนสิ้นสุดวันที่ 30 มิถุนายน |

|  | งบการเงินรวม | งบการเงินรวม | งบการเงินเฉพาะกิจการ | งบการเงินเฉพาะกิจการ |

|  | 2558 | 2557 | 2558 | 2557 |

| ผลประโยชน์ระยะสั้น | 22 | 23 | 10 | 10 |

| รวม | 22 | 23 | 10 | 10 |



| (หน่วย: ล้านบาท) | (หน่วย: ล้านบาท) | (หน่วย: ล้านบาท) | (หน่วย: ล้านบาท) | (หน่วย: ล้านบาท) |

|  | สำหรับงวดหกเดือนสิ้นสุดวันที่ 30 มิถุนายน | สำหรับงวดหกเดือนสิ้นสุดวันที่ 30 มิถุนายน | สำหรับงวดหกเดือนสิ้นสุดวันที่ 30 มิถุนายน | สำหรับงวดหกเดือนสิ้นสุดวันที่ 30 มิถุนายน |

|  | งบการเงินรวม | งบการเงินรวม | งบการเงินเฉพาะกิจการ | งบการเงินเฉพาะกิจการ |

|  | 2558 | 2557 | 2558 | 2557 |

| ผลประโยชน์ระยะสั้น | 45 | 41 | 21 | 20 |

| รวม | 45 | 41 | 21 | 20 |



|  | (หน่วย: พันบาท) | (หน่วย: พันบาท) | (หน่วย: พันบาท) | (หน่วย: พันบาท) |

|  | งบการเงินรวม | งบการเงินรวม | งบการเงินเฉพาะกิจการ | งบการเงินเฉพาะกิจการ |

|  | 30 มิถุนายน 2558 | 31 ธันวาคม 2557 | 30 มิถุนายน 2558 | 31 ธันวาคม 2557 |

| ลูกหนี้การค้า - กิจการที่เกี่ยวข้องกัน |  |  |  |  |

| อายุหนี้คงค้างแยกตามวันที่หนี้ที่ค้างชำระ |  |  |  |  |

| ค้างชำระไม่เกิน 3 เดือน | - | - | 11,318 | 6,840 |

| รวมลูกหนี้การค้า - กิจการที่เกี่ยวข้องกัน | - | - | 11,318 | 6,840 |

| ลูกหนี้การค้า - กิจการที่ไม่เกี่ยวข้องกัน |  |  |  |  |

| อายุหนี้คงค้างแยกตามวันที่หนี้ที่ค้างชำระ |  |  |  |  |

| ค้างชำระ |  |  |  |  |

| ไม่เกิน 3 เดือน | 149,169 | 128,800 | 74,906 | 64,154 |

| 3 - 6 เดือน | 15,939 | 14,672 | 8,108 | 8,318 |

| 6 - 12 เดือน | 5,762 | 9,454 | 3,391 | 5,554 |

| มากกว่า 12 เดือน | 14,728 | 10,700 | 8,904 | 5,982 |

| รวม | 185,598 | 163,626 | 95,309 | 84,008 |

| หัก: ค่าเผื่อหนี้สงสัยจะสูญ | (5,674) | (6,058) | (3,402) | (3,402) |

| รวมลูกหนี้การค้า - กิจการที่ไม่เกี่ยวข้องกัน, สุทธิ | 179,924 | 157,568 | 91,907 | 80,606 |

| ลูกหนี้อื่น |  |  |  |  |

| ลูกหนี้อื่น - กิจการที่เกี่ยวข้องกัน | - | - | 5,738 | 5,021 |

| ลูกหนี้อื่น - กิจการที่ไม่เกี่ยวข้องกัน | 7,385 | 4,151 | 6,560 | 3,412 |

| เงินปันผลค้างรับจากบริษัทย่อย | - | - | 168,000 | 75,000 |

| ดอกเบี้ยค้างรับจากบริษัทย่อย | - | - | 3,560 | 2,065 |

| รวมลูกหนี้อื่น | 7,385 | 4,151 | 183,858 | 85,498 |

| รวมลูกหนี้การค้าและลูกหนี้อื่น - สุทธิ | 187,309 | 161,719 | 287,083 | 172,944 |



| (หน่วย: พันบาท) | (หน่วย: พันบาท) | (หน่วย: พันบาท) | (หน่วย: พันบาท) | (หน่วย: พันบาท) |

|  | งบการเงินรวม | งบการเงินรวม | งบการเงินเฉพาะกิจการ | งบการเงินเฉพาะกิจการ |

|  | 30 มิถุนายน 2558 | 31 ธันวาคม 2557 | 30 มิถุนายน 2558 | 31 ธันวาคม 2557 |

| สำนักงานประกันสังคม |  |  |  |  |

| รายได้ค่าบริการทางการแพทย์ภาระเสี่ยงค้างรับ | 263,590 | 131,790 | 110,510 | 55,250 |

| รายได้ค่าบริการทางการแพทย์สำหรับผู้ป่วยด้วยโรคที่มีค่าใช้จ่ายสูงค้างรับ | 246,948 | 273,246 | 149,808 | 152,575 |

| รายได้ประกันสังคมค้างรับอื่น | 141,135 | 132,401 | 101,883 | 94,297 |

| รวม | 651,673 | 537,437 | 362,201 | 302,122 |

| สำนักงานประกันสุขภาพแห่งชาติ |  |  |  |  |

| รายได้ค่าบริการทางการแพทย์ค้างรับ | 94,582 | 54,246 | 92,631 | 52,307 |

| รวมรายได้ค่าบริการทางการแพทย์ค้างรับ | 746,255 | 591,683 | 454,832 | 354,429 |

| หัก: ค่าเผื่อหนี้สงสัยจะสูญ | (4,068) | (4,439) | (1,365) | (1,365) |

| รวมรายได้ค่าบริการทางการแพทย์ค้างรับ - สุทธิ | 742,187 | 587,244 | 453,467 | 353,064 |



|  |  |  |  |  |  |  |  | (หน่วย: พันบาท) | (หน่วย: พันบาท) | (หน่วย: พันบาท) |

| ชื่อบริษัท | ทุนเรียกชำระแล้ว | ทุนเรียกชำระแล้ว | สัดส่วนเงินลงทุน | สัดส่วนเงินลงทุน | สัดส่วนเงินลงทุน | ราคาทุน | ราคาทุน | ราคาทุน | เงินปันผลที่บริษัทฯรับระหว่างงวดหกเดือน | เงินปันผลที่บริษัทฯรับระหว่างงวดหกเดือน |

|  | 30 มิถุนายน | 31 ธันวาคม | 30 มิถุนายน | 30 มิถุนายน | 31 ธันวาคม | 30 มิถุนายน | 31 ธันวาคม | 31 ธันวาคม | สิ้นสุดวันที่ 30 มิถุนายน | สิ้นสุดวันที่ 30 มิถุนายน |

|  | 2558 | 2557 | 2558 | 2558 | 2557 | 2558 | 2557 | 2557 | 2558 | 2557 |

|  |  |  | (ร้อยละ) | (ร้อยละ) | (ร้อยละ) |  |  |  |  |  |

| บริษัท คอนวีเนียนซ์ ฮอสพิทอล จำกัด | 500,000 | 500,000 | 100 | 100 | 100 | 500,000 | 500,000 | 500,000 | 100,000 | - |

| บริษัท บางปะกงเวชชกิจ จำกัด | 500,000 | 500,000 | 100 | 100 | 100 | 510,751 | 510,751 | 510,751 | 68,000 | - |

| บริษัท ไทย แอมดอน จำกัด | 30,000 | 30,000 | 100 | 100 | 100 | 30,680 | 30,680 | 30,680 | - | - |

| บริษัท โรงพยาบาล จุฬารัตน์ อาคเนย์ จำกัด | 75,000 | 75,000 | 100 | 100 | 100 | 75,000 | 75,000 | 75,000 | - | - |

| รวม |  |  |  |  |  | 1,116,431 | 1,116,431 | 1,116,431 | 168,000 | - |



| (หน่วย: พันบาท) | (หน่วย: พันบาท) | (หน่วย: พันบาท) |

|  | งบการเงินรวม | งบการเงินเฉพาะกิจการ |

| มูลค่าสุทธิตามบัญชี ณ วันที่ 1 มกราคม 2558 | 1,557,332 | 572,145 |

| ซื้อเพิ่มระหว่างงวด - ราคาทุน | 186,839 | 112,865 |

| จำหน่ายและตัดจำหน่ายระหว่างงวด - มูลค่าสุทธิตามบัญชี ณ วันที่จำหน่ายและตัดจำหน่าย | (5,702) | (7) |

| ค่าเสื่อมราคาสำหรับงวด | (75,367) | (42,691) |

| มูลค่าสุทธิตามบัญชี ณ วันที่ 30 มิถุนายน 2558 | 1,663,102 | 642,312 |



| (หน่วย: พันบาท) | (หน่วย: พันบาท) | (หน่วย: พันบาท) | (หน่วย: พันบาท) | (หน่วย: พันบาท) | (หน่วย: พันบาท) |

|  |  | งบการเงินรวม | งบการเงินรวม | งบการเงินเฉพาะกิจการ | งบการเงินเฉพาะกิจการ |

|  | อัตราดอกเบี้ย    (ร้อยละต่อปี) | 30 มิถุนายน 2558 | 31 ธันวาคม 2557 | 30 มิถุนายน 2558 | 31 ธันวาคม 2557 |

| ตั๋วสัญญาแลกเงิน | 3.85 | 42,000 | 30,000 | - | - |

| รวม |  | 42,000 | 30,000 | - | - |



|  |  |  | (หน่วย: พันบาท) | (หน่วย: พันบาท) |

|  | งบการเงินรวม | งบการเงินรวม | งบการเงินเฉพาะกิจการ | งบการเงินเฉพาะกิจการ |

|  | 30 มิถุนายน | 31 ธันวาคม | 30 มิถุนายน | 31 ธันวาคม |

|  | 2558 | 2557 | 2558 | 2557 |

| เจ้าหนี้การค้า - กิจการที่ไม่เกี่ยวข้องกัน | 136,904 | 132,157 | 77,482 | 74,108 |

| เจ้าหนี้การค้า - กิจการที่เกี่ยวข้องกัน | - | - | 44,076 | 25 |

| เจ้าหนี้อื่น - กิจการที่ไม่เกี่ยวข้องกัน | 60,507 | 90,515 | 39,225 | 44,894 |

| เจ้าหนี้อื่น - กิจการที่เกี่ยวข้องกัน | 46 | 62 | 3,340 | 271 |

| ค่าธรรมเนียมแพทย์ค้างจ่าย | 85,278 | 62,398 | 38,881 | 30,471 |

| ค่าใช้จ่ายค้างจ่าย | 72,291 | 42,830 | 39,079 | 22,432 |

| รวมเจ้าหนี้การค้าและเจ้าหนี้อื่น | 355,026 | 327,962 | 242,083 | 172,201 |



| (หน่วย: พันบาท) | (หน่วย: พันบาท) | (หน่วย: พันบาท) | (หน่วย: พันบาท) | (หน่วย: พันบาท) |

|  | สำหรับงวดสามเดือนสิ้นสุดวันที่ 30 มิถุนายน | สำหรับงวดสามเดือนสิ้นสุดวันที่ 30 มิถุนายน | สำหรับงวดสามเดือนสิ้นสุดวันที่ 30 มิถุนายน | สำหรับงวดสามเดือนสิ้นสุดวันที่ 30 มิถุนายน |

|  | งบการเงินรวม | งบการเงินรวม | งบการเงินเฉพาะกิจการ | งบการเงินเฉพาะกิจการ |

|  | 2558 | 2557 | 2558 | 2557 |

| ภาษีเงินได้ปัจจุบัน: |  |  |  |  |

| ภาษีเงินได้นิติบุคคลระหว่างกาล | 35,311 | 30,257 | 22,535 | 10,105 |

| ภาษีเงินได้รอการตัดบัญชี: |  |  |  |  |

| ภาษีเงินได้รอการตัดบัญชีจากการเกิด        ผลแตกต่างชั่วคราวและการกลับรายการผลแตกต่างชั่วคราว | (99) | (318) | (56) | (106) |

| ค่าใช้จ่ายภาษีเงินได้ที่แสดงอยู่ใน                     งบกำไรขาดทุนเบ็ดเสร็จ | 35,212 | 29,939 | 22,479 | 9,999 |

| (หน่วย: พันบาท) | (หน่วย: พันบาท) | (หน่วย: พันบาท) | (หน่วย: พันบาท) | (หน่วย: พันบาท) |

|  | สำหรับงวดหกเดือนสิ้นสุดวันที่ 30 มิถุนายน | สำหรับงวดหกเดือนสิ้นสุดวันที่ 30 มิถุนายน | สำหรับงวดหกเดือนสิ้นสุดวันที่ 30 มิถุนายน | สำหรับงวดหกเดือนสิ้นสุดวันที่ 30 มิถุนายน |

|  | งบการเงินรวม | งบการเงินรวม | งบการเงินเฉพาะกิจการ | งบการเงินเฉพาะกิจการ |

|  | 2558 | 2557 | 2558 | 2557 |

| ภาษีเงินได้ปัจจุบัน: |  |  |  |  |

| ภาษีเงินได้นิติบุคคลระหว่างกาล | 68,590 | 60,689 | 42,782 | 25,886 |

| ภาษีเงินได้รอการตัดบัญชี: |  |  |  |  |

| ภาษีเงินได้รอการตัดบัญชีจากการเกิด        ผลแตกต่างชั่วคราวและการกลับรายการผลแตกต่างชั่วคราว | (66) | (1,089) | (33) | (213) |

| ค่าใช้จ่ายภาษีเงินได้ที่แสดงอยู่ใน                งบกำไรขาดทุนเบ็ดเสร็จ | 68,524 | 59,600 | 42,749 | 25,673 |



|  | สำหรับงวดสามเดือนสิ้นสุดวันที่ 30 มิถุนายน | สำหรับงวดสามเดือนสิ้นสุดวันที่ 30 มิถุนายน | สำหรับงวดสามเดือนสิ้นสุดวันที่ 30 มิถุนายน | สำหรับงวดสามเดือนสิ้นสุดวันที่ 30 มิถุนายน |

|  | งบการเงินรวม | งบการเงินรวม | งบการเงินเฉพาะกิจการ | งบการเงินเฉพาะกิจการ |

|  | 2558 | 2557 | 2558 | 2557 |

| กำไรสำหรับงวด (พันบาท) | 141,792 | 117,743 | 258,231 | 40,065 |

| จำนวนหุ้นสามัญถัวเฉลี่ยถ่วงน้ำหนัก (พันหุ้น) | 11,000,000 | 11,000,000 | 11,000,000 | 11,000,000 |

| กำไรต่อหุ้น (บาทต่อหุ้น) | 0.0129 | 0.0107 | 0.0235 | 0.0036 |

|  |  |  |  |  |

|  | สำหรับงวดหกเดือนสิ้นสุดวันที่ 30 มิถุนายน | สำหรับงวดหกเดือนสิ้นสุดวันที่ 30 มิถุนายน | สำหรับงวดหกเดือนสิ้นสุดวันที่ 30 มิถุนายน | สำหรับงวดหกเดือนสิ้นสุดวันที่ 30 มิถุนายน |

|  | งบการเงินรวม | งบการเงินรวม | งบการเงินเฉพาะกิจการ | งบการเงินเฉพาะกิจการ |

|  | 2558 | 2557 | 2558 | 2557 |

| กำไรสำหรับงวด (พันบาท) | 275,057 | 241,319 | 339,223 | 103,272 |

| จำนวนหุ้นสามัญถัวเฉลี่ยถ่วงน้ำหนัก (พันหุ้น) | 11,000,000 | 11,000,000 | 11,000,000 | 11,000,000 |

| กำไรต่อหุ้น (บาทต่อหุ้น) | 0.0250 | 0.0219 | 0.0308 | 0.0094 |



| เงินปันผล | อนุมัติโดย | เงินปันผลจ่าย          (พันบาท) | เงินปันผลจ่าย ต่อหุ้น (บาท) |

| เงินปันผลประจำปี 2556 | ที่ประชุมสามัญผู้ถือหุ้น          เมื่อวันที่ 22 เมษายน 2557 | 99,000 | 0.09 |

| เงินปันผลประจำปี 2557 | ที่ประชุมสามัญผู้ถือหุ้น          เมื่อวันที่ 22 เมษายน 2558 | 110,000 | 0.10 |



|  |  |  | (หน่วย: ล้านบาท) | (หน่วย: ล้านบาท) |

|  | งบการเงินรวม | งบการเงินรวม | งบการเงินเฉพาะกิจการ | งบการเงินเฉพาะกิจการ |

|  | 30 มิถุนายน 2558 | 31 ธันวาคม 2557 | 30 มิถุนายน 2558 | 31 ธันวาคม 2557 |

| การก่อสร้างอาคาร | 83 | 80 | 34 | 76 |

| การซื้อเครื่องมือและอุปกรณ์ | 128 | 103 | 71 | 26 |



|  |  |  | (หน่วย: ล้านบาท) | (หน่วย: ล้านบาท) |

|  | งบการเงินรวม | งบการเงินรวม | งบการเงินเฉพาะกิจการ | งบการเงินเฉพาะกิจการ |

|  | 30 มิถุนายน 2558 | 31 ธันวาคม 2557 | 30 มิถุนายน 2558 | 31 ธันวาคม 2557 |

| จ่ายชำระ |  |  |  |  |

| ภายใน 1 ปี | 20 | 27 | 9 | 13 |

| มากกว่า 1 ปี แต่ไม่เกิน 4 ปี | 5 | 6 | 2 | 2 |



|  |  |  |  | (หน่วย: ล้านบาท) | (หน่วย: ล้านบาท) |

|  | งบการเงินรวม | งบการเงินรวม | งบการเงินรวม | งบการเงินเฉพาะกิจการ | งบการเงินเฉพาะกิจการ |

|  | 30 มิถุนายน 2558 | 31 ธันวาคม 2557 | 30 มิถุนายน 2558 | 30 มิถุนายน 2558 | 31 ธันวาคม 2557 |

| ค้ำประกันการปฏิบัติงานตามสัญญา | 50 | 25 | 18 | 18 | 9 |

| ค้ำประกันการใช้ไฟฟ้า | 6 | 6 | 3 | 3 | 2 |

| รวม | 56 | 31 | 21 | 21 | 11 |